Oficiālais Vēstnesis L 036 , 07/02/2004 Lpp. 0020 - 0033



Komisijas Lēmums (2004. gada 19. janvāris), ar ko groza Lēmumus 92/260/EEK, 93/197/EEK un 97/10/EK attiecībā uz reģistrētu zirgu pagaidu ievešanu un importu Eiropas Savienībā no Dienvidāfrikas (izziņots ar dokumenta numuru C(2004) 50) (Dokuments attiecas uz EEZ) (2004/117/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu dzimtas dzīvnieku pārvadāšanu un importu no trešām valstīm [1], un jo īpaši tās 12. panta 2. punktu, 13. panta 2. punktu, 14., 15., 16. pantu un 19. panta i) punktu, tā kā: (1) Komisijas Lēmums 92/260/EEK [2] paredz dzīvnieku veselības nosacījumus un veterināro sertifikāciju reģistrētu zirgu pagaidu ievešanai. (2) Komisijas Lēmums 93/197/EEK [3] paredz dzīvnieku veselības nosacījumus un veterināro sertifikāciju reģistrētu zirgu dzimtas dzīvnieku un vaislai un audzēšanai paredzētu zirgu dzimtas dzīvnieku importam. (3) I pielikums Komisijas 1996. gada 12. decembra Lēmumā 97/10/EK, ar ko groza Padomes Lēmumu 79/542/EEK un Komisijas Lēmumus 92/160/EEK, 92/260/EEK un 93/197/EEK attiecībā uz reģistrētu zirgu pagaidu ievešanu un importu Kopienā no Dienvidāfrikas [4] paredz papildu garantijas, ko piemēro Dienvidāfrikas reģionalizācijai, lai Eiropas Kopienā importētu reģistrētus zirgus. (4) Šīs papildu garantijas aizliedz lietot vakcināciju pret Āfrikas zirgu mēri teritorijā, kas ir brīva no šīs slimības. Attiecīgi to reģistrēto zirgu vakcinācijas statusu, kuri vairāk nekā 24 mēnešus ir pastāvīgi turēti no Āfrikas zirgu mēra brīvā teritorijā, saskaņā ar pašreiz spēkā esošajiem ievešanas nosacījumiem vairs nevar sertificēt. (5) Turklāt reģistrētu zirgu ievešanai brīvajā teritorijā jānotiek ar atļauju gadījumā, ja šie zirgi nav vakcinēti vai ja veterināru apsvērumu dēļ šāda vakcinēšana nav veikta saskaņā ar visiem ražotāja norādījumiem. (6) Lai ievestu Kopienā reģistrētus zirgus, ir jāpieņem papildu garantijas Dienvidāfrikas reģionalizācijai, ņemot vērā dzīvnieku veselības stāvokli minētajā valstī, un ir jāatspoguļo šīs papildu izmaiņas dzīvnieku veselības sertifikācijā un veterinārajā sertifikācijā, kas piemērojama šādai ievešanai. (7) Tādēļ attiecīgi jāgroza Lēmumi 92/260/EEK, 93/197/EEK un 97/10/EK. (8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/260/EEK II pielikumā F veterināro sertifikātu aizstāj ar šī lēmuma I pielikuma tekstu. 2. pants Lēmuma 93/197/EEK II pielikumā F veterināro sertifikātu aizstāj ar šī lēmuma II pielikuma tekstu. 3. pants Lēmuma 97/10/EK I pielikums ir grozīts saskaņā ar šī lēmuma III pielikumu. 4. pants Šis lēmums ir adresēts dalībvalstīm. Briselē, 2004. gada 19. janvārī Komisijas vārdā — Komisijas loceklis David Byrne [1] OV L 224, 18.8.1990., 42. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 130, 15.5.1992., 67. lpp. Lēmumā jaunākie grozījumi izdarīti ar Lēmumu 2003/541/EK (OV L 185, 24.7.2003., 41. lpp.). [3] OV L 86, 6.4.1993., 16. lpp. Lēmumā jaunākie grozījumi izdarīti ar Lēmumu 2003/541/EK. [4] OV L 3, 7.1.1997., 9. lpp. Lēmumā jaunākie grozījumi izdarīti ar Lēmumu 2003/541/EK. -------------------------------------------------- I PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- III PIELIKUMS Lēmuma 97/10/EK I pielikumu groza šādi: 1. Tā 5.5.1.4. punktu aizstāj ar šādu punktu: "5.5.1.4. Sertifikātā jānosaka, ka zirgs: - ir klīniski izmeklēts 48 stundu laikā pirms nosūtīšanas un tam nav konstatētas nekādas slimības klīniskas pazīmes, un, - ciktāl iespējams noskaidrot, pēdējo 15 dienu laikā tam nav bijis saskares ar citiem zirgu dzimtas dzīvniekiem, kuri slimotu ar infekcijas vai lipīgu slimību, un - tas nav no apgabala, kur ir spēkā veterinārie ierobežojumi attiecībā uz zirgu dzimtas dzīvnieku infekcijas slimībām, un tas nav no saimniecības, kurai ir noteikti veterināri ierobežojumi, un - tas nav no saimniecības, kurā pēdējo 60 dienu laikā ir bijis Āfrikas zirgu mēra gadījums, un, - ja zirga izcelsme ir ārpus uzraudzības zonas, tas ir: i) vai nu vakcinēts pret Āfrikas zirgu mēri, un vakcināciju ir veicis veterinārārsts ar reģistrētu polivalento Āfrikas zirgu mēra vakcīnu, kā noteicis vakcīnas ražotājs, vismaz 60 dienas un ne vairāk kā 24 mēnešus pirms ievešanas brīvajā zonā, vai ii) zirgs ir ievests no tādas valsts teritorijas vai teritorijas daļas, kas reģionalizēta saskaņā ar Direktīvas 90/426/EEK 13. panta 2. punktu un ko saskaņā ar Kopienas tiesību aktiem uzskata par neinficētu ar Āfrikas zirgu mēri, un tas ir atvests kravas gaisa pārvadājumā no slimību pārnēsātājiem drošos apstākļos no lidostas Johannesburgā uz zonu, kas brīva no Āfrikas zirgu mēra." 2. Ar šādu punktu papildina 5.5.1. punktu: "5.5.1.5. Atkāpjoties no 5.5.1.4. punkta piektā ievilkuma noteikumiem, ārkārtas gadījumos kompetentās iestādes drīkst, kā noteikts izvešanas valsts vietējos vai valsts tiesību aktos, īpašu atļauju piešķirt reģistrēta zirga pārvešanai no inficētas, aizsargātas vai uzraudzītas zonas uz brīvo zonu, ievērojot turpmāk minētos nosacījumus: - zirgu pārved tieši uz karantīnas punktu, kas brīvajā zonā apstiprināts šim mērķim, - pārvadāšanu veic no slimību pārnēsātājiem drošos apstākļos, ņemot vērā risku mazinošus faktorus, piemēram, no slimību pārnēsātājiem brīvu sezonu vai diennakts laiku, repelentu lietošanu, dzīvnieka apsegšanu un piespiedu ventilāciju transportlīdzekļos, - zirgu izolē no slimību pārnēsātājiem drošā karantīnas punktā vismaz 40 dienas, - izolācijas perioda laikā zirgam saskaņā ar Direktīvas 90/426/EEK D pielikumu veic divus Āfrikas zirgu mēra testus, ko izdara asins paraugiem, kuri ņemti ar 21 līdz 30 dienu starplaiku, otro paraugu ņemot 10 dienas pēc izlaišanas no karantīnas punkta, un šajos testos iegūst vai nu negatīvu rezultātu, ja zirgs nav vakcinēts, vai nepalielinātu antivielu līmeni, ja zirgs ir iepriekš vakcinēts." --------------------------------------------------